Diari Oficial de la Generalitat Valenciana


Sumari del DOGV 9046, del 23-03-2021 (2021/2813)

Extracte de la convocatòria d'11 de març de 2021, de la Universitat d'Alacant, de la convocatòria Beques Santander - Ocupabilitat, per a pràctiques de la Universitat d'Alacant 2021.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9046

Data del DOGV
:   23-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2813


Data del document
:   11-03-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la convocatòria d'11 de març de 2021, de la Universitat d'Alacant, de la convocatòria Beques Santander - Ocupabilitat, per a pràctiques de la Universitat d'Alacant 2021. [2021/2813]  
BDNS (identif.): 553291.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/553291  
  
Primer. Persones beneficiàries  
Estudiants matriculats en títols oficials de la UA (de grau, màster i doctorat) o en un màster propi en el curs 2020-2021 i que complisquen els següents requisits:  
- Ser nacional o resident permanent en algun estat de la UE durant el període de realització de la pràctica.  
- Estar matriculat o matriculada en un grau, màster oficial o propi, o doctorat de la UA durant el curs acadèmic 2020-2021, i, en el cas del grau, haver superat en el moment de la sol·licitud, un mínim de 120 crèdits del pla d'estudis.  
- Presentar una carta d'acceptació de l'empresa o organisme on es realitzaran les pràctiques, les quals tindran una duració de 2 a 4 mesos i hauran de finalitzar abans del 30 de setembre de 2021, o del 31 de desembre de 2021 si es continuen els estudis durant el curs 2021-22.  
  
- Complir els requisits per a poder realitzar unes pràctiques externes, segons la normativa aplicable (normativa de pràctiques externes de la Universitat d'Alacant).  
- Estar en possessió d'almenys el nivell B1 de la llengua de país de destinació/llengua de treball (diferent de l'espanyol) segons la taula d'equivalències de la UA.  
  
Segon. Objecte  
Cofinançar les despeses de desplaçament i allotjament que l'estudiantat realitzarà amb motiu de la seua estada en pràctiques en qualsevol mena d'organització, pública o privada situada a Espanya o en qualsevol dels països de la Unió Europea, i enfortir amb això la millora de l'ocupabilitat i l'accés a una ocupació de qualitat per al col·lectiu d'estudiants de la Universitat.  
  
Tercer. Bases reguladores  
Les bases reguladores específiques estan publicades, juntament amb la convocatòria, en el Butlletí Oficial de la Universitat d'Alacant de dia 12 de març de 2021 (https://www.boua.ua.es/pdf.asp'pdf=6269.pdf).  
  
Quart. Quantia  
La dotació econòmica de la convocatòria és de 79.000 euros. L'import de les ajudes serà de 650 euros bruts al mes si l'entitat col·laboradora està a Espanya o en un país a Europa, siga membre o no de la UE, i de 1.200 euros al mes si està en un país no europeu.  
  
  
Cinqué. Termini de presentació de sol·licituds  
El termini per a la presentació de sol·licituds s'iniciarà l'endemà de publicació d'aquest extracte en el DOGV i la finalització serà a les 14.00 hores del dia 26 d'abril de 2021.  
  
Alacant, 11 de març de 202.- La vicerectora d'Estudiants i Ocupabilitat (p. d. R 22.12.2020): Rosario Isabel Ferrer Cascales.